**บทที่ ๒**

**แผนแม่บทส่งเสริมคุณธรรมจังหวัดอุบลราชธานี**

**นโยบายและยุทธศาสตร์ในระดับชาติ**

นโยบายการพัฒนาสู่ประเทศไทย ๔.๐ ตามกรอบยุทธศาสตร์ชาติ ระยะ ๒๐ ปี และกรอบทิศทางตามแผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ - ๒๕๖๔) รวมทั้งข้อเสนอของสภาขับเคลื่อนการปฏิรูปประเทศที่เกี่ยวข้องกับงานวัฒนธรรม เพื่อจัดทำกรอบทิศทางยุทธศาสตร์ด้านวัฒนธรรมระยะ ๒๐ ปี โดยมีเป้าหมายให้ประเทศไทยเป็นศูนย์กลางการแลกเปลี่ยนเรียนรู้ทางศิลปวัฒนธรรมในระดับนานาชาติ มีภาพลักษณ์ ความสัมพันธ์ที่ดี และได้รับการยอมรับในเวทีทางวัฒนธรรมระดับสากล ผลักดันสังคมไทยให้เป็นสังคมแห่งคนดี มีคุณธรรม จริยธรรม เอื้ออาทร มีความปรองดองสมานฉันท์เพิ่มมากขึ้น รวมทั้งส่งเสริมสนับสนุนให้ประเทศไทยมีรายได้ และความมั่งคั่งจากอุตสาหกรรมสร้างสรรค์และบริการทางวัฒนธรรมเพิ่มมากขึ้น โดยกรอบทิศทางดังกล่าวเกี่ยวข้องกับยุทธศาสตร์ชาติระยะ ๒๐ ปี ใน ๕ ยุทธศาสตร์ ดังนี้

ยุทธศาสตร์ที่ ๑ ด้านความมั่นคง

ยุทธศาสตร์ที่ ๒ ด้านการสร้างความสามารถในการแข่งขัน

ยุทธศาสตร์ที่ ๓ การพัฒนาและเสริมสร้างศักยภาพคน

ยุทธศาสตร์ที่ ๔ ด้านการสร้างโอกาสความเสมอภาคและเท่าเทียมกันทางสังคม

ยุทธศาสตร์ที่ ๕ ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม

ยุทธศาสตร์ที่ ๖ ด้านการปรับสมดุลและพัฒนาระบบการบริหารจัดการภาครัฐ

**กรอบทิศทางตามนโยบายการพัฒนาสู่ประเทศไทย ๔.๐**

ประเทศไทย ๔.๐ เป็นนโยบายสำคัญของรัฐบาลที่ต้องการปรับเปลี่ยนโครงสร้างเศรษฐกิจไปสู่ เศรษฐกิจที่ขับเคลื่อนด้วยนวัตกรรม สร้างความเข้มแข็งจากภายใน เชื่อมเศรษฐกิจไทยสู่โลกด้วยความสมดุล สร้างคนไทยให้เป็น “มนุษย์ที่สมบูรณ์” ทั้งด้านพุทธิศึกษา ศิลปศึกษา พลศึกษาและจริยศึกษา สร้างสังคมไทย เป็น “สังคมที่เกื้อกูลและแบ่งปัน” โดยน้อมนำปรัชญาของเศรษฐกิจพอเพียง มาใช้ในการดำเนินชีวิต และผนึก กำลังสานพลังประชารัฐ เน้นการพึ่งพาตนเอง พึ่งพากันเอง และรวมกันเป็นกลุ่มอย่างมีพลัง โดยการเติมเต็ม ด้วยวิทยาการ ความคิดสร้างสรรค์ นวัตกรรม วิทยาศาสตร์ เทคโนโลยี และการวิจัยและพัฒนา ต่อยอด ความได้เปรียบเชิงเปรียบเทียบ ๕ กลุ่มอุตสาหกรรมเป้าหมาย ประกอบด้วย ๑) กลุ่มอุตสาหกรรมอาหาร เกษตร และไบโอเทคโนโลยี ๒) กลุ่มอุตสาหกรรมเพื่อสุขภาพ ๓) กลุ่มอุตสาหกรรมอุปกรณ์อัจฉริยะ และหุ่นยนต์เพื่ออุตสาหกรรม ๔) กลุ่มอุตสาหกรรมดิจิทัล ระบบการสื่อสารและเทคโนโลยีสมัยใหม่ และ ๕) กลุ่มอุตสาหกรรมสร้างสรรค์ วัฒนธรรม และบริการที่มีมูลค่าสูง

**แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ – ๒๕๖๔)**

กรอบทิศทางตามแผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ – ๒๕๖๔) มีเป้าหมายหลักเพื่อให้ได้ คนไทยที่มีคุณลักษณะเป็นคนไทยที่สมบูรณ์ มีวินัย มีทัศนคติและพฤติกรรมตามบรรทัดฐานที่ดีของสังคม มีความเป็นพลเมืองตื่นรู้มีความสามารถในการปรับตัวได้อย่างรู้เท่าทันสถานการณ์ มีความรับผิดชอบ และทำประโยชน์ต่อส่วนรวมมีสุขภาพกายและใจที่ดี มีความเจริญงอกงามทางจิตวิญญาณ มีวิถีชีวิตที่พอเพียง ๔ มีความเป็นไทย ทั้งนี้งานวัฒนธรรมมีความเกี่ยวข้องกับแผนพัฒนาเศรษฐกิจและสังคมแห่งชาติ ฉบับที่ ๑๒ ใน ๒ ประเด็นยุทธศาสตร์ ประกอบด้วย ยุทธศาสตร์ที่ ๑ การเสริมสร้างและพัฒนาศักยภาพทุนมนุษย์โดยมี ความเกี่ยวข้องกับเป้าหมายตามแผนพัฒนาฯ ฉบับที่ ๑๒ ได้แก่ เป้าหมายที่ ๑ “คนไทยส่วนใหญ่มีทัศนคติและ พฤติกรรมตามบรรทัดฐานที่ดีของสังคม” และเป้าหมายที่ ๕ “สถาบันทางสังคมมีความเข้มแข็งและมีส่วนร่วม ในการพัฒนาประเทศเพิ่มขึ้นโดยเฉพาะสถาบันครอบครัว สถาบันการศึกษา สถาบันศาสนา ชุมชน สื่อมวลชน และภาคเอกชน” ซึ่งกระทรวงวัฒนธรรมจะดำเนินการเพื่อสนองเป้าหมายดังกล่าวโดยการปลูกฝังคุณธรรม จริยธรรม อนุรักษ์ และสร้างค่านิยมความเป็นไทยที่ดีงาม การสืบสาน สร้างสรรค์มรดก ศิลปะ วัฒนธรรม และ ภูมิปัญญาไทย รวมทั้งการดำเนินการเพื่อประชาชนกลุ่มเป้าหมายนำหลักธรรมทางศาสนาเพื่อพัฒนาคุณภาพชีวิต และยุทธศาสตร์ที่ ๓ การสร้างความเข้มแข็งทางเศรษฐกิจและแข่งขันได้อย่างยั่งยืน โดยมีความเกี่ยวข้องกับ เป้าหมายตามแผนพัฒนาฯ ฉบับที่ ๑๒ ได้แก่ เป้าหมายที่ ๔ ประเทศไทยมีรายได้จากการท่องเที่ยวเพิ่มขึ้น ไม่ต่ำกว่า ๓ ล้านล้านบาท และอันดับความสามารถในการแข่งขันด้านการท่องเที่ยว (The Travel & Tourism Competitive Index : TTCI) ซึ่งกระทรวงวัฒนธรรมจะดำเนินการเพื่อสนองเป้าหมายดังกล่าวโดยเน้น การสร้างคุณค่าเชิงสังคม และมูลค่าเชิงเศรษฐกิจของศิลปะและวัฒนธรรม โดยกระทรวงวัฒนธรรมจะนำกรอบ ทิศทางตามแผนพัฒนาเศรษฐกิจและสังคมแห่งชาติ ฉบับที่ ๑๒ ไปใช้เป็นแนวทางในการกำหนดนโยบาย วางแผนและยุทศาสตร์การดำเนินงานศาสนา ศิลปะและวัฒนธรรม นอกจากกรอบทิศทางการพัฒนาประเทศตามยุทธศาสตร์ชาติระยะ ๒๐ ปีกรอบทิศทางตามนโยบาย การพัฒนาสู่ประเทศไทย ๔.๐ และกรอบทิศทางตามแผนพัฒนาเศรษฐกิจและสังคมแห่งชาติ ฉบับที่ ๑๒ แล้ว การดำเนินงานวัฒนธรรมยังมีความเกี่ยวข้องกับข้อคิดเห็นจากสภาขับเคลื่อนการปฏิรูปประเทศที่เกี่ยวข้องด้านวัฒนธรรม รวมทั้งนโยบายรัฐบาลที่เกี่ยวข้องกับวัฒนธรรมด้วย

### วิสัยทัศน์จังหวัดอุบลราชธานี

### เมืองน่าอยู่ ประตูสู่การค้าการลงทุน ท่องเที่ยวหลายมิติ เกษตรสู่สากล

**ยุทธศาสตร์จังหวัดอุบลราชธานี**

ประเด็นยุทธศาสตร์ที่ ๑ การพัฒนาเมืองน่าอยู่ทันสมัยและเสริมสร้างคุณภาพชีวิตของประชาชน

ประเด็นยุทธศาสตร์ที่ ๒ การส่งเสริมการค้าและการลงทุน

ประเด็นยุทธศาสตร์ที่ ๓ การส่งเสริมและการพัฒนาการท่องเที่ยว

ประเด็นยุทธศาสตร์ที่ ๔ การยกระดับการผลิตและแปรรูปสินค้าเกษตร

ประเด็นยุทธศาสตร์ที่ ๕ การสร้างความมั่นคง ปลอดภัยของประชาชน

**พันธกิจจังหวัดอุบลราชธานี**

๑) พัฒนาระบบผังเมือง โครงสร้างพื้นฐานและสาธารณูปโภคให้มีความทันสมัย รองรับการขยายตัวจากส่วนกลางและการใช้ชีวิตของประชาชนในจังหวัดให้มีความมั่นคง ปลอดภัย

๒) ยกระดับคุณภาพชีวิตของประชาชนให้พร้อมรับการเปลี่ยนแปลง โดยพัฒนาการศึกษาและสาธารณสุขที่มีคุณภาพมาตรฐาน

๓) ส่งเสริมและพัฒนาให้จังหวัดเป็นเมืองศูนย์กลางทางการค้า การลงทุนในภูมิภาค

๔) พัฒนาการท่องเที่ยวบนฐานอัตลักษณ์ของชุมชนและยกระดับคุณภาพของบุคลากรทางการท่องเที่ยว

๕) ส่งเสริมการผลิตและแปรรูปสินค้าเกษตร โดยใช้เทคโนโลยีและนวัตกรรมสมัยใหม่เพื่อสร้างรายได้และมูลค่าเพิ่ม

**ส่วนที่ ๑ บทนำ**

**๑.๑ ความเป็นมา**

จากนโยบายของรัฐบาลที่ให้ความสำคัญในการส่งเสริมคุณธรรมจริยธรรมของประชาชนโดยให้นำพระราชดำรัสของพระบาทสมเด็จพระเจ้าอยู่หัวทุกรัชกาล หลักคำสอนของศาสนา วัฒนธรรมและความเป็นไทยมาสร้างสรรค์สังคมไทยให้เกิดความเข้มแข็งอย่างมีคุณภาพและคุณธรรม**ผ่านกลไก**ประชารัฐของรัฐบาล  
เพื่อสร้างพลังการทำความดีเพื่อชาติของประชาชนในทุกภาคส่วนของสังคมไทยอันจะส่งผลให้การพัฒนาประเทศมีความสมดุลทั้งด้านวัตถุและจิตใจตามแนวคิด**“คุณธรรมนำการพัฒนา”**พร้อมที่จะก้าวไปสู่สังคม  
แห่งคุณธรรมตาม**ยุทธศาสตร์ชาติ ๒๐ ปี** โดยให้สังคมเกิดความเข้มแข็งจากภายในและเกิดกระบวนการสร้างสังคมคุณธรรมแบบ “ระเบิดจากข้างใน”จากพระราชดำรัสของพระบาทสมเด็จพระเจ้าอยู่หัวและหลักธรรมของศาสนาที่ตนนับถือ ควบคู่กับระบบเศรษฐกิจเกิดความมั่งคั่ง เข้มแข็งด้วยวิถีวัฒนธรรมไทย และยั่งยืนด้วยหลักปรัชญาของเศรษฐกิจพอเพียง

รัฐบาลมุ่งหวังที่จะเห็น ๓ สถาบันหลักของชาติ คือ ชาติ ศาสนา และพระมหากษัตริย์ มีความวัฒนาสถาพร เป็นฐานรากเชื่อมร้อยให้บ้านเมืองสมานฉันท์**สู่ “ความมั่นคง มั่งคั่ง ยั่งยืน”โดยเฉพาะ  
ในปัจจุบันได้มียุทธศาสตร์สำคัญคือ“ประเทศไทย ๔.๐”**เพื่อ**ขับเคลื่อนเศรษฐกิจด้วย “ปัญญา” สร้าง   
“ความเข้มแข็งจากภายใน” เชื่อมโยงเศรษฐกิจไทยสู่โลกด้วยความสมดุล ด้วยการสร้างคนไทยเป็น   
“มนุษย์ที่สมบูรณ์” ทั้งด้านพุทธิศึกษา ศิลปศึกษา พลศึกษา และจริยศึกษา สร้างสังคมไทยเป็น “สังคมที่เกื้อกูลและแบ่งปัน” ภายใต้หลักปรัชญาของเศรษฐกิจพอเพียง เน้นการพึ่งพาตนเอง พึ่งพากันเอง และรวมกลุ่มอย่างมีพลัง**เพื่อปรับเปลี่ยนโครงสร้างเศรษฐกิจ บนความหลากหลายทางชีวภาพ และทางวัฒนธรรม พร้อมกับเติมเต็มด้วยวิทยาการ ความคิดสร้างสรรค์ นวัตกรรม เพิ่มมูลค่าการบริหาร (Creative Culture High & Value Service) เพื่อผลักดันให้ประชาชนมีรายได้เพิ่มขึ้นและมีการใช้จ่ายที่พอเหมาะกับตนเองซึ่งจะส่งผลให้ประเทศหลุดพ้นจากการเป็นประเทศที่อยู่ในกับดักรายได้ปานกลาง โดยเริ่มต้นจาก**แผนพัฒนาเศรษฐกิจและสังคมแห่งชาติ ฉบับที่ ๑๒** ที่มุ่งเน้นการน้อมนำหลักปรัชญาของเศรษฐกิจพอเพียงมากำกับทิศทางการพัฒนาประเทศให้เติบโตอย่างมีดุลยภาพ คำนึงถึงรากฐานการพัฒนาประเทศในระยะยาว **คนในชาติได้รับการพัฒนาให้เป็นคนดี คนเก่ง มีคุณธรรม จริยธรรม ความเพียร และมีจิตสำนึกคำนึงถึงผลประโยชน์ของชาติ  
เป็นสำคัญ**

**การเป็นมนุษย์ที่สมบูรณ์**อาจประกอบด้วยความรู้ในข้อปฏิบัติหลัก ๓ ประการ คือ

**๑) การมีหลักธรรมทางศาสนาทุกศาสนาสอนให้เป็นคนดี มีคุณธรรม** ซึ่งคุณธรรมสำคัญ  
ที่ดำรงความเป็นมนุษย์ที่สมบูรณ์ คือ (๑) ไม่เอาเปรียบคนอื่น (๒) ไม่ละเมิดสิทธิของคนอื่น (๓) ไม่ก้าวร้าว   
ไม่เสียดสีคนอื่น (๔) ประกอบสัมมาชีพสร้างความเจริญให้สังคม โดยประพฤติตนตามหลักคำสอนของศาสนา อาทิเช่น

**ศาสนาพุทธ** สอนให้ละเว้นความชั่ว ทำความดี ทำจิตใจให้บริสุทธิ์ด้วยการเจริญสมาธิจนเกิดพรหมวิหารธรรมหรือจิตที่หลุดพ้นจากความโลภ โกรธ และหลง มีจิตที่เมตตา กรุณา มุทิตา และอุเบกขา รวมถึงการมี “หิริ โอตัปปะ” ที่หมายถึง การละอายชั่ว กลัวบาป

**ศาสนาอิสลาม** สอนให้เชื่อมั่นในพระเจ้า ทำความดีละเว้นความชั่ว ไม่ฉ้อโกงผู้อื่น ไม่ละเมิดสิทธิผู้อื่น ไม่ใส่ร้ายส่อเสียดผู้อื่น ประกอบอาชีพสุจริต ปฏิบัติตามพิธีในศาสนาอิสลาม

**ศาสนาคริสต์** สอนให้เชื่อมั่นในพระเจ้า ทำความดี รักและปรารถนาให้คนอื่นมีความสุข   
ทำประโยชน์ต่อสังคมและส่วนรวม

**ศาสนาพราหมณ์-ฮินดู** สอนให้รู้จักความละอายต่อการทำชั่ว และยึดหลักสามานยธรรมหรือมนุษยธรรม ๑๐ข้อ คือ อดทน สันโดษ อภัยผู้อื่น ข่มใจ ทำใจให้บริสุทธิ์ ไม่ลักขโมย อดกลั้น มีปัญญาหาทางหลุดพ้น มีสัจจะ ไม่โกรธทำจิตให้สงบ

**ศาสนาซิกข์** สอนให้มีขันติ มีเมตตาต่อเพื่อนมนุษย์ บำเพ็ญภาวนาชำระล้างจิตใจให้สะอาดอยู่เสมอ

**๒) การมีหลักปรัชญาของเศรษฐกิจพอเพียงในการดำรงชีวิตให้มีคุณภาพ** คือ สอนให้รู้จักวางแผนชีวิตที่ถูกต้อง มีความพอประมาณ มีเหตุผล มีภูมิคุ้มกันรู้จักป้องกันเหตุอันไม่พึงประสงค์ที่จะเกิดขึ้น มีความรู้ควบคู่คุณธรรม ซึ่งปรัชญานี้สอดคล้องกับ**หลักสัปปุริสธรรม ๗ ประการของพระพุทธศาสนา** คือ รู้จักเหตุ-รู้จักผล-**รู้จักตน**-**รู้จักประมาณรู้พอเพียง**-รู้จักกาล-รู้จักชุมชน-รู้จักบุคคล และ**ศาสนาอิสลาม**สอนให้ดำเนินชีวิตแบบพอเพียง รู้จักให้ ไม่โลภ ไม่เบียดเบียนผู้อื่น ไม่ฟุ่มเฟือยหรือฟุ้งเฟ้อ มีความพอดีกับชีวิต มีจิตใจโอบอ้อมอารีรู้จักเอื้อเฟื้อเผื่อแผ่ช่วยเหลือผู้อื่น **ศาสนาคริสต์**สอนให้มีความพอเพียง รู้จักยับยั้งความต้องการไว้ภายในขอบเขตที่เหมาะสม ทำให้เกิดความพอดี พอประมาณ ตลอดจนมีความรักในเพื่อนมนุษย์ รู้จักการให้และการแบ่งปัน เป็นสังคมแห่งทางสายกลางที่แบ่งปันกัน **ศาสนาพราหมณ์-ฮินดู**สอนให้ดำเนินชีวิตอย่างสันโดษ เรียบง่าย ช่วยเหลือผู้อื่น โดยไม่หวังสิ่งตอบแทน และ**ศาสนาซิกข์**สอนให้ปฏิบัติตามสัจธรรม  
ในพระมหาคัมภีร์ศรีคุรุครันถ์ซาฮิบโดยประกอบสัมมาอาชีพโดยสุจริต ไม่เอาเปรียบผู้อื่น มีความพอเพียง   
รู้จักพอ ประหยัดเก็บออม รักสันโดษ ไม่โลภ รับใช้บริการสังคมและเพื่อนมนุษย์ด้วยกาย วาจา และทรัพย์  
โดยไม่หวังผลตอบแทน

**๓) การรักษาสืบสานวัฒนธรรมไทย**เป็นสิ่งที่มีมาคู่กับสังคมไทย เป็นความภาคภูมิใจในเอกลักษณ์ความเป็นไทย แสดงถึงเกียรติภูมิ ศักดิ์ศรีของคนไทย ที่ปลูกฝังมาอย่างยาวนาน ทำให้คนไทยมีจิตสำนึกที่ดีงาม   
มีความรับผิดชอบ รู้จักรักษาระเบียบวินัย รู้จักพัฒนาตนเอง มีความเอื้ออาทร รู้รักสามัคคี มีความรักในสถาบันของชาติ คือ รักชาติ ศาสนา พระมหากษัตริย์

1

1

ดังนั้น เพื่อสนองนโยบายรัฐบาลดังกล่าว จึงเป็นเหตุผลที่ทำให้เกิด **“แผนแม่บทส่งเสริมคุณธรรมแห่งชาติ ฉบับที่ 1 (พ.ศ. 2559 - 2564)”** ฉบับนี้ขึ้น

แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙-๒๕๖๔) นี้ ได้ดำเนินการโดยคณะกรรมการส่งเสริมคุณธรรมแห่งชาติ โดยมี **พลเอก ธนะศักดิ์ ปฏิมาประกร** รองนายกรัฐมนตรีที่ได้รับมอบหมายจากนายกรัฐมนตรี เป็นประธานคณะกรรมการ ซึ่งได้ผ่านคณะรัฐมนตรีมีมติเห็นชอบแล้ว เมื่อวันที่ ๑๒ กรกฎาคม ๒๕๕๙และได้ผ่านการประชาพิจารณ์จากภาคส่วนต่างๆ ใน ๔ ภาคทั่วประเทศแล้ว

แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙-๒๕๖๔) ประกอบด้วย๔ ยุทธศาสตร์ได้แก่ ๑) วางระบบรากฐานการเสริมสร้างคุณธรรมในสังคมไทย ๒) สร้างความเข้มแข็งในระบบการบริหารจัดการด้านการส่งเสริมคุณธรรมให้เป็นเอกภาพ ๓) สร้างเครือข่ายความร่วมมือในการส่งเสริมคุณธรรม และ ๔) ส่งเสริมให้ประเทศไทยเป็นแบบอย่างด้านคุณธรรมในประชาคมอาเซียนและประชาคมโลก เพื่อให้เป็นกลไกสำคัญของรัฐในการแก้ไขปัญหาวิกฤตคุณธรรมของคนในชาติ สร้างความสมดุลทั้งทางวัตถุและจิตใจ   
ให้ประเทศชาติและประชาชนมีความมั่นคง มั่งคั่ง และยั่งยืน โดยให้ทุกภาคส่วนมีส่วนร่วมนำไปปฏิบัติและรายงานผลต่อคณะกรรมการส่งเสริมคุณธรรมแห่งชาติ เพื่อรายงานต่อคณะรัฐมนตรีตามลำดับ อีกทั้ง  
ให้สำนักงบประมาณใช้เป็นแนวทางในการพิจารณาจัดสรรงบประมาณประจำปีของหน่วยงานที่เกี่ยวข้อง

เพื่อให้การขับเคลื่อนแผนแม่บทส่งเสริมคุณธรรมแห่งชาติฉบับที่ ๑ (พ.ศ. ๒๕๕๙-๒๕๖๔) เป็นไปอย่างมีประสิทธิภาพจึงได้จัดทำ “**คู่มือการขับเคลื่อนแผนแม่บทส่งเสริมคุณธรรมแห่งชาติ ฉบับที่ ๑   
(พ.ศ.๒๕๕๙-๒๕๖๔)”** ฉบับนี้ขึ้นให้ทุกภาคส่วนใช้เป็นกรอบในการส่งเสริมคุณธรรมของหน่วยงานได้อย่างมีประสิทธิภาพ สอดคล้องกับแผนแม่บทส่งเสริมคุณธรรมแห่งชาติและเป็นไปในทิศทางเดียวกันเกิดประโยชน์  
ต่อประเทศชาติ กับทั้งเป็นการบูรณาการในการส่งเสริมคุณธรรมในสังคมไทยโดยมีทุกภาคส่วนของสังคม   
ทั้งภาครัฐ ภาคเอกชน และภาคประชาชน มีส่วนร่วมในการดำเนินการให้แผนแม่บทส่งเสริมคุณธรรมแห่งชาติฉบับนี้สัมฤทธิผลตามนโยบายของรัฐบาล

ในเบื้องต้นนี้ เพื่อให้การขับเคลื่อนแผนแม่บทส่งเสริมคุณธรรมแห่งชาติฉบับที่ ๑ สามารถบรรลุผลอย่างเป็นรูปธรรมที่ชัดเจน ภายใต้ภารกิจที่เร่งด่วนนี้ จึงได้กำหนดคุณธรรมที่พึงประสงค์สำหรับสังคมไทย  
เพื่อนำสู่ความเป็น **“มนุษย์ที่สมบูรณ์”** ๔ ประการ คือ **“พอเพียง วินัย สุจริต จิตอาสา”** โดยมีความหมาย ดังนี้

|  |  |  |  |
| --- | --- | --- | --- |
| **คุณธรรมที่พึงประสงค์สำหรับสังคมไทย** | | | |
| **พอเพียง** | **วินัย** | **สุจริต** | **จิตอาสา** |
| 1. มีความพอประมาณ พอควร พอดี **พออยู่ พอกิน**   ๒. ไม่โลภ ไม่เบียดเบียนผู้อื่น สังคม และสิ่งแวดล้อม  ๓. มีเหตุมีผล ใช้ความรู้อย่าง รอบคอบรอบด้าน คำนึงถึง  ความเสี่ยงที่อาจเกิดขึ้น  ๔. มีภูมิคุ้มกันที่ดี รู้เท่าทันการ เปลี่ยนแปลง  ๕. มีความสงบ | 1. รับผิดชอบและปฏิบัติตนตามหน้าที่ของพลเมืองดี 2. ปฏิบัติตนตามกติกาขององค์กรและที่สังคมกำหนด 3. ปฏิบัติตามกฎกติกา จริยธรรม จรรยาบรรณของวิชาชีพ   ๔. เคารพต่อกฎหมาย | 1. ซื่อตรง ซื่อสัตย์ ยึดมั่น ยืนหยัด ในการรักษาความจริง ความถูกต้อง ความเป็นธรรม 2. ไม่สนับสนุน ไม่ร่วมมือ ไม่ยินยอมและต่อต้านการทุจริต ด้วยความกล้าหาญ 3. ใช้ดุลยพินิจที่ถูกต้องในการปฏิบัติต่อบุคคลอื่นอย่างเที่ยงธรรม  ไม่เลือกปฏิบัติ 4. ขับเคลื่อนสังคมสู่ความดีงามและ มีธรรมาภิบาล ด้วยการพูด  การกระทำ และการปฏิบัติหน้าที่ | 1. มีจิตใจและลงมือทำ  ด้วยความรัก ความสามัคคี เพื่อประโยชน์ของผู้อื่น ของสังคม ของประเทศชาติและสิ่งแวดล้อม 2. ทำความดีเพื่อความดี เอื้ออาทรต่อคน/สังคม โดยมิได้หวังผลตอบแทน 3. กตัญญูรู้คุณต่อแผ่นดินที่เกิดและผู้มีพระคุณ 4. ไม่นิ่งดูดายต่อการช่วยเหลือสังคมและผู้คน จนเป็นนิสัย |
|  |  |  |  |

**๑.๒ เป้าหมายของแผนแม่บทส่งเสริมคุณธรรมแห่งชาติ**

๑.๒.๑ ประชาชนมีพฤติกรรมที่ถูกต้องดีงามด้วยหลักธรรมทางศาสนา มีความมั่งคั่งยั่งยืนด้วยหลักปรัชญาของเศรษฐกิจพอเพียงและวิถีวัฒนธรรมไทย

๑.๒.๒ สังคมเป็นสังคมคุณธรรมที่ยึดมั่นในสถาบันชาติ ศาสนาและพระมหากษัตริย์ มีความ  
เอื้ออาทรและแบ่งปัน ซึ่งประกอบด้วยคนมีคุณธรรม องค์กรคุณธรรม หน่วยงานคุณธรรม และชุมชนคุณธรรม

๑.๒.๓ ประเทศชาติมีความสงบสุข สมานฉันท์ มั่นคงด้วยมิติทางศาสนาอย่างยั่งยืน เป็นแบบอย่างในการส่งเสริมคุณธรรมในประชาคมอาเซียนและประชาคมโลก

**๑.๓ ตัวชี้วัดผลสำเร็จของแผนแม่บทส่งเสริมคุณธรรมแห่งชาติ**

แบ่งเป็น ๒ ระยะ ได้แก่ ตัวชี้วัดระยะสั้น และตัวชี้วัดระยะปานกลาง ดังนี้

**๑.๓.๑ ตัวชี้วัดระยะสั้น** ระยะเวลา ๑ ปี ๖ เดือน (เดือนเมษายน ๒๕๕๙- เดือนกันยายน ๒๕๖๐)

เพื่อให้สอดคล้องกับนโยบายของรัฐบาล พลเอก ประยุทธ์ จันทร์โอชา นายกรัฐมนตรี จึงได้กำหนดตัวชี้วัดของแผนแม่บทส่งเสริมคุณธรรมแห่งชาติ ในระยะสั้น มีกรอบระยะเวลา ๑ ปี ๖ เดือน โดยมีตัวชี้วัด ดังนี้

1. ทุกหน่วยงานมีแผนแม่บทส่งเสริมคุณธรรมของหน่วยงาน
2. ทุกหน่วยงานมีแผนปฏิบัติการส่งเสริมคุณธรรมของหน่วยงาน

2

1. ทุกหน่วยงาน/องค์กรภาคีเครือข่ายส่งเสริมคุณธรรมมีความรู้ความเข้าใจในแผนแม่บทส่งเสริมคุณธรรมแห่งชาติ
2. มีหน่วยงานและบุคลากรในภาคส่วนต่าง ๆ ทั้งภาครัฐ ภาคประชาสังคม ภาคชุมชน ภาคธุรกิจเอกชน ภาควิชาชีพ ภาควิชาการ ภาคสื่อมวลชน และภาคประชาชน ให้ความสำคัญและได้รับการอบรม  
   และพัฒนาคุณธรรมจริยธรรมเพิ่มมากขึ้นร้อยละ ๑๐ ของไตรมาสที่ ๒ ของปี ๒๕๖๐(ตุลาคม ๒๕๕๙ -  
   มีนาคม ๒๕๖๐) โดยเฉพาะการสร้างมนุษย์ที่สมบูรณ์ ซึ่งจะต้องเน้นการพัฒนาบุคลากรของรัฐเพื่อเป็นแบบอย่างที่ดีสำหรับประชาชนทั่วไป
3. มีหน่วยงาน องค์กรที่ส่งเสริมและกระตุ้นการจัดกิจกรรมเทิดทูนสถาบันชาติ ศาสนา  
   และพระมหากษัตริย์ และมีประชาชนเข้าร่วมกิจกรรมเทิดทูนสถาบันชาติ ศาสนาและพระมหากษัตริย์  
   เพิ่มมากขึ้น ร้อยละ ๑๐ ของไตรมาสที่ ๒ ของปี ๒๕๖๐ (ตุลาคม ๒๕๕๙ - มีนาคม ๒๕๖๐)
4. เกิดชุมชนคุณธรรม องค์กรคุณธรรม หรือหน่วยงานคุณธรรม จำนวน ๗,๐๐๐ องค์กรต้นแบบ

**๑.๓.๒ ตัวชี้วัดระยะปานกลาง** กำหนดกรอบระยะเวลา ปี ๒๕๕๙ - ๒๕๖๔

(๑) ทุกหน่วยงาน/องค์กรทั้งภาครัฐและเอกชนมีส่วนร่วมส่งเสริม สนับสนุน และดำเนินการส่งเสริมคุณธรรมในสังคมไทย เช่น กำหนดนโยบายการส่งเสริมคุณธรรมภายในองค์กร วางแผนงาน จัดทำโครงการกิจกรรมเสริมสร้างปลูกฝังคุณธรรมและวัฒนธรรมประเพณีที่ดีงามให้แก่สังคม**เป็นองค์กรที่มี CSR หรือ Corporate Social Responsibility** มีความรับผิดชอบต่อสังคมและสิ่งแวดล้อม ภายใต้หลักจริยธรรมและการจัดการที่ดี อยู่บนหลักพอประมาณที่ต้องไม่เบียดเบียนตนเอง และไม่เบียดเบียนสังคม มีคุณภาพ  
ตามมาตรฐาน ISO หรือThe International Organization for Standardization ที่**เป็นมาตรฐาน**คุณธรรม  
**ที่ใช้ได้กับทุกองค์กร มีการยกย่องเชิดชูองค์กรและบุคคลผู้มีผลงานดีเด่นในด้านส่งเสริมคุณธรรม โดยค้นหาคนดีและมอบรางวัลอย่างต่อเนื่อง เพื่อให้เกิดกระแสสังคมส่งเสริมคนดี กับทั้งเป็นการสร้างชื่อเสียงให้แก่ประเทศชาติ**

(๒) มีการพัฒนาระบบ กลไกการบริหารจัดการดำเนินงานส่งเสริมคุณธรรมจริยธรรม เช่น มีระบบบริหารจัดการทางวิชาการองค์ความรู้ในเรื่องของการส่งเสริมคุณธรรมและความสมานฉันท์ พร้อมทั้งมีการวิจัยและมีการพัฒนามาตรฐานด้านการส่งเสริมคุณธรรม มีหลักสูตรและจำนวนบุคลากรผู้ทำหน้าที่ในการส่งเสริมคุณธรรม และมีระบบกำกับติดตามและประเมินผลการดำเนินงานส่งเสริมคุณธรรมและความสมานฉันท์ในมิติต่าง ๆ

(๓) มีภาคีเครือข่ายความร่วมมือในการส่งเสริมคุณธรรมในสังคมไทยเพิ่มมากขึ้น

(๔) ประเทศไทยเป็นแบบอย่างด้านคุณธรรมในประชาคมอาเซียนและประชาคมโลกโดยมีการกำหนดให้มีการประเมินผลเรื่องคุณธรรมในด้านต่างๆ เพื่อเปรียบเทียบความมีคุณธรรมของพลเมือง

**๑.๔ หลักการในการขับเคลื่อนแผนแม่บทส่งเสริมคุณธรรมแห่งชาติ**

หลักการพื้นฐานเพื่อการขับเคลื่อนแผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๔) สู่การปฏิบัติ จำเป็นต้องดำเนินการอย่างเป็นขั้นตอน เพื่อสร้างการยอมรับและการมีส่วนร่วมในการส่งเสริมคุณธรรมอย่างกว้างขวางมุ่งให้เกิดกระบวนการบูรณาการเชื่อมโยงแผนแม่บทฯ ทั้งฉบับกับทุกภาคส่วนของสังคม พร้อมทั้งผลักดันให้คนไทยทุกภาคส่วนร่วมเสริมสร้างคุณธรรมทุกบริบทของสังคม ดังนี้

**๑.๔.๑ ขับเคลื่อนการส่งเสริมคุณธรรมในทุกระดับ** โดยยึดแผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๔) เป็นกรอบทิศทางในการปฏิบัติในระดับต่างๆ

**๑.๔.๒ กระจายการส่งเสริมคุณธรรมลงสู่พื้นที่** โดยยึดหลักพัฒนาพื้นที่ตามภารกิจและการมีส่วนร่วม ให้กระทรวงและจังหวัดเป็นพื้นที่ในการขับเคลื่อนเชื่อมโยงจากระดับประเทศสู่ระดับพื้นที่ชุมชน

**๑.๔.๓ ใช้องค์ความรู้และกลไกภาคีเครือข่าย**เป็นเครื่องมือในการขับเคลื่อนงานในทุกระดับจนถึงระดับพื้นที่ชุมชนท้องถิ่น

3

**๑.๔.๔ ให้ความสำคัญกับการสร้างสังคมคุณธรรมเป็นเป้าหมายหลัก** โดยยึดถือตามข้อปฏิบัติหลัก ๓ ประการเป็นตัวชี้วัดผลสำเร็จ ได้แก่

**(๑) การยึดและปฏิบัติตามหลักธรรมทางศาสนาของแต่ละศาสนา** โดยนำหลักธรรม  
ทางศาสนาเกี่ยวกับการสอนให้เป็นคนมีความ**พอเพียง วินัยสุจริต จิตอาสา** มาบูรณาการกับการดำเนินชีวิต   
เพื่อเป็นแนวทางในการประพฤติปฏิบัติตนได้อย่างถูกต้องตามหลักธรรมของแต่ละศาสนา ซึ่งมุ่งสอนให้ศาสนิกชนกระทำแต่ความดีและพึงละเว้นการกระทำความชั่ว เพื่อให้เป็นคน “คิดดี พูดดี ทำดี” จนเป็นธรรมชาติหรือลักษณะนิสัยก่อให้เกิดประโยชน์ต่อส่วนรวมและสังคม อันเป็นคุณลักษณะของความเป็น “คุณธรรมสากล”   
ที่ทุกศาสนาล้วนสอนให้ทุกคนเป็น “คนดี” ทั้งสิ้น

**(๒) การน้อมนำหลักปรัชญาของเศรษฐกิจพอเพียงในพระราชดำรัสของพระบาทสมเด็จพระปรมินทรมหาภูมิพลอดุลยเดชมาเป็นหลักในการพัฒนาคุณภาพชีวิต**เป็นศาสตร์พระราชาที่สามารถนำมาประยุกต์ใช้ในการวางแผนดำเนินชีวิตได้ในทุกระดับอย่างมั่นคง ตั้งแต่การประกอบกิจวัตรประจำวัน และสัมมาชีพของแต่ละ “บุคคล” ไปจนถึง การบริหารราชการแผ่นดิน เพื่อสร้างและพัฒนาประเทศให้ยั่งยืนบนพื้นฐานของความพอมีพอกินและการพึ่งพาตนเอง ด้วยการยึดหลักพอประมาณ มีเหตุผลและมีภูมิคุ้มกัน ดำเนินชีวิตด้วยความรู้ควบคู่คุณธรรม อันประกอบด้วย มีความอดทน อดกลั้น อดออม   
ดำรงไว้ซึ่งความซื่อสัตย์สุจริต โดยคำนึงถึงความมีเหตุผลและยึดหลักทางสายกลางซึ่งจะช่วยลดความโลภและการเบียดเบียนผู้อื่น

**(๓) การดำรงชีวิตตามวิถีวัฒนธรรมไทย** มีความเอื้ออาทร มีน้ำใจ มีขนบธรรมเนียม ประเพณีวัฒนธรรมที่ดีงาม มีภูมิปัญญาที่เป็นเอกลักษณ์โดดเด่นเฉพาะตัวและทุนวัฒนธรรมอันหลากหลายสามารถนำไปต่อยอดเชิงเศรษฐกิจสร้างสรรค์สร้างรายได้ให้กับประเทศชาติอย่างเป็นรูปธรรมทำให้สังคมไทยดำรงอยู่ได้อย่างมั่นคง

**ส่วนที่ ๒ การขับเคลื่อนแผนแม่บทส่งเสริมคุณธรรมแห่งชาติ**

**๒.๑ การขับเคลื่อนแผนแม่บทส่งเสริมคุณธรรมแห่งชาติสู่การปฏิบัติ**

ในการขับเคลื่อนแผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๔) สู่การปฏิบัติจะต้องอาศัยหน่วยงานและองค์กรภาคีเครือข่ายในภาครัฐ ภาคเอกชน และภาคประชาชนในระดับต่างๆ   
ในการขับเคลื่อนเพื่อให้เกิดการดำเนินงานที่มีประสิทธิภาพ ได้แบ่งการขับเคลื่อนออกเป็น ๒ ระดับ คือ

1. **ระดับนโยบาย** มีคณะกรรมการ ๑ คณะ และคณะอนุกรรมการ ๔ คณะ รวมเป็น ๕ คณะ เป็นผู้กำหนดนโยบายและทิศทางในการส่งเสริมคุณธรรมและจริยธรรมในสังคมไทย ดังนี้
2. **คณะกรรมการส่งเสริมคุณธรรมแห่งชาติ** โดยมี **พลเอก ธนะศักดิ์ ปฏิมาประกร  
   รองนายกรัฐมนตรี**ที่ได้รับมอบหมายจากนายกรัฐมนตรี เป็นประธานคณะกรรมการ และมีอธิบดีกรมการศาสนาเป็นเลขานุการคณะกรรมการ มีหน้าที่ดูแลนโยบายส่งเสริมคุณธรรมตลอดจนให้ความเห็นต่อคณะรัฐมนตรี
3. **คณะอนุกรรมการกำกับติดตามการส่งเสริมคุณธรรมในสังคมไทย** โดยมี นายวีระ โรจน์พจนรัตน์รัฐมนตรีว่าการกระทรวงวัฒนธรรมเป็นประธาน มีหน้าที่กำกับติดตามเสริมสร้างความร่วมมือภาคส่วนต่างๆ
4. **คณะอนุกรรมการขับเคลื่อนแผนแม่บทส่งเสริมคุณธรรมแห่งชาติ ฉบับที่ ๑   
   (พ.ศ. ๒๕๕๙ - ๒๕๖๔)** โดยมี พลอากาศเอกวีรวิท คงศักดิ์ กรรมการผู้ทรงคุณวุฒิในคณะกรรมการส่งเสริมคุณธรรมแห่งชาติเป็นประธาน มีหน้าที่ขับเคลื่อนแผนแม่บทฯ ให้เข้าถึงทุกภาคส่วนของสังคม
5. **คณะอนุกรรมการด้านวิชาการการส่งเสริมคุณธรรมในสังคมไทย** โดยมี นางฉวีรัตน์ เกษตรสุนทร ผู้ช่วยรัฐมนตรีประจำกระทรวงวัฒนธรรมเป็นประธาน มีหน้าที่วิเคราะห์จัดทำข้อมูลเนื้อหาสาระเกี่ยวกับการส่งเสริมคุณธรรมในสังคมไทยให้สอดคล้องกับแผนแม่บทฯ
6. **คณะอนุกรรมการด้านประชาสัมพันธ์การส่งเสริมคุณธรรมในสังคมไทย** โดยมีนายดนัย จันทร์เจ้าฉาย กรรมการผู้ทรงคุณวุฒิในคณะกรรมการส่งเสริมคุณธรรมแห่งชาติเป็นประธาน มีหน้าที่ประชาสัมพันธ์  
   ให้ทุกภาคส่วนของสังคมตระหนักและนำแผนแม่บทฯ สู่การปฏิบัติอย่างกว้างขวาง
7. **ระดับปฏิบัติการ** มีคณะอนุกรรมการ ๒ คณะ เป็นหลักในการขับเคลื่อนแผนแม่บทฯ สู่การปฏิบัติของประชาชนในทุกพื้นที่ ดังนี้
8. **คณะอนุกรรมการส่งเสริมคุณธรรมระดับกระทรวง** โดยมีปลัดกระทรวงเป็นประธานอนุกรรมการ รองปลัดกระทรวง (หัวหน้าศูนย์ปฏิบัติการต่อต้านการทุจริตกระทรวง) เป็นอนุกรรมการและเลขานุการ  
   มีหน้าที่จัดทำ ขับเคลื่อน ติดตาม รายงานผลตามแผนแม่บทและแผนปฏิบัติการส่งเสริมคุณธรรมระดับกระทรวง เพื่อส่งเสริมให้ข้าราชการและประชาชนมีคุณธรรมภายใต้ภารกิจและงบประมาณของหน่วยงาน
9. **คณะอนุกรรมการส่งเสริมคุณธรรมระดับจังหวัด** โดยมีผู้ว่าราชการจังหวัดเป็นประธานอนุกรรมการและวัฒนธรรมจังหวัดเป็นอนุกรรมการและเลขานุการ มีหน้าที่จัดทำ ขับเคลื่อน ติดตาม รายงานผลตาม แผนแม่บทและแผนปฏิบัติการส่งเสริมคุณธรรมระดับจังหวัด เพื่อส่งเสริมให้ข้าราชการและประชาชนในจังหวัดมีคุณธรรม

**๒.๒ ขั้นตอนการดำเนินงานขับเคลื่อนแผนแม่บทส่งเสริมคุณธรรมแห่งชาติ ฉบับที่ ๑**

การขับเคลื่อนแผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๔) มีขั้นตอน  
ในการดำเนินงาน ดังนี้

1. **กำหนดเนื้อหาสาระในการขับเคลื่อนในปี ๒๕๖๐**จะเน้นส่งเสริมคุณธรรม **ความพอเพียง วินัย สุจริต จิตอาสา** โดยจะมีคู่มือส่งเสริมคุณธรรมสำหรับทุกกลุ่มเป้าหมายซึ่งทุกภาคส่วนทั้งบริษัทใหญ่  
   หรือบริษัทเล็ก รวมทั้งประชาชนทั่วไปสามารถนำไปใช้ได้โดยง่าย เพื่อพัฒนาคุณภาพชีวิตให้ดีขึ้น
2. **มีคณะอนุกรรมการส่งเสริมคุณธรรมระดับกระทรวง/จังหวัดและคณะทำงานในบริบท ขององค์กร/หน่วยงาน** เป็นคณะอำนวยการกลางในการบริหารจัดการสั่งการและขับเคลื่อนโดยบูรณาการ  
   การส่งเสริมคุณธรรมเชื่อมโยงร่วมกับแผนงานอื่นๆ ตามภารกิจของภาคส่วนนั้นๆ ตลอดจนบรรจุเป็นงานสำคัญ และสอดแทรกการส่งเสริมคุณธรรมลงในโครงการต่างๆ ของทุกภาคส่วน โดยเน้นการมีส่วนร่วมและบูรณาการการทำงานโดยเฉพาะในส่วนราชการให้เชื่อมโยงกับแผนปฏิบัติการป้องกันและปราบปรามการทุจริตและประมวลจริยธรรมข้าราชการพลเรือน และให้รายงานผลความก้าวหน้าต่อคณะอนุกรรมการกำกับติดตาม  
   การส่งเสริมคุณธรรมในสังคมไทย และคณะกรรมการส่งเสริมคุณธรรมแห่งชาติตามลำดับเพื่อนำเสนอคณะรัฐมนตรีต่อไป
3. **ส่งเสริมทุกภาคส่วน**ให้ความสำคัญกับการจัดอบรมและพัฒนาคุณธรรมจริยธรรม  
   แก่ภาคส่วนต่างๆ ที่เกี่ยวข้องตามภารกิจ ทั้งภาครัฐ ภาคประชาสังคม ภาคชุมชน ภาคธุรกิจเอกชน   
   ภาควิชาชีพ ภาควิชาการ ภาคสื่อมวลชน และภาคประชาชน กับทั้งให้มีส่วนร่วมจัดกิจกรรมเทิดทูนสถาบันพระมหากษัตริย์เนื่องในโอกาสมหามงคลต่างๆ
4. **ให้แต่งตั้งคณะทำงานจัดทำและขับเคลื่อนแผนแม่บทและแผนปฏิบัติการส่งเสริมคุณธรรมระดับกระทรวง/จังหวัด/องค์กร หน่วยงาน** เพื่อทำหน้าที่จัดทำและดำเนินการขับเคลื่อนแผนแม่บทและแผนปฏิบัติการส่งเสริมคุณธรรมระดับกระทรวง**/**จังหวัด/องค์กร หน่วยงานโดยกำหนดเป็นยุทธศาสตร์ แผนงาน โครงการ ของหน่วยงานที่เกี่ยวข้อง ทั้งภาครัฐ ภาคเอกชนภาคประชาสังคม และภาคประชาชน  
   ซึ่งเป็นกลุ่มเป้าหมายตามภารกิจและให้จัดส่งแผนแม่บทและแผนปฏิบัติการส่งเสริมคุณธรรมนั้นๆ มายังคณะอนุกรรมการกำกับติดตามการส่งเสริมคุณธรรมในสังคมไทย กรมการศาสนา กระทรวงวัฒนธรรม
5. **ให้คณะทำงานจัดทำและขับเคลื่อนแผนแม่บทและแผนปฏิบัติการส่งเสริมคุณธรรม  
   ระดับกระทรวง/จังหวัด/องค์กร หน่วยงาน** เร่งดำเนินการขับเคลื่อนสร้างความเข้าใจ การยอมรับ ตลอดจนติดตาม ประเมินผลการดำเนินงาน ตามแผนแม่บทและแผนปฏิบัติการส่งเสริมคุณธรรมของหน่วยงานนั้นๆ และจัดทำรายงานผลการดำเนินการตามแผนแม่บทและแผนปฏิบัติการส่งเสริมคุณธรรมในภาพรวมและรายละเอียดของชุมชนคุณธรรม องค์กร/หน่วยงานคุณธรรมในสังกัด จัดส่งให้คณะอนุกรรมการกำกับติดตามการส่งเสริมคุณธรรมในสังคมไทย กรมการศาสนา กระทรวงวัฒนธรรม **ภายในวันที่ ๓๐ ตุลาคม ของทุกปี**

**แผนผังการดำเนินงานตามแผนแม่บทส่งเสริมคุณธรรมแห่งชาติในระดับกระทรวง/จังหวัด/องค์กรหน่วยงาน**

**คณะกรรมการส่งเสริมคุณธรรมแห่งชาติ**

**ระดับปฏิบัติการ**

1. **คณะอนุกรรมการส่งเสริมคุณธรรมระดับกระทรวง**
2. **คณะอนุกรรมการส่งเสริมคุณธรรม**

**ระดับจังหวัด**

**ระดับนโยบาย**

1. คณะอนุกรรมการกำกับติดตามการส่งเสริมคุณธรรมในสังคมไทย
2. คณะอนุกรรมการขับเคลื่อนแผนแม่บทส่งเสริมคุณธรรมแห่งชาติ
3. คณะอนุกรรมการด้านวิชาการการส่งเสริมคุณธรรมในสังคมไทย
4. คณะอนุกรรมการด้านประชาสัมพันธ์การส่งเสริมคุณธรรมใน

สังคมไทย

**แต่งตั้งคณะทำงานจัดทำและขับเคลื่อนแผนแม่บทและแผนปฏิบัติการส่งเสริมคุณธรรม**

**ระดับกระทรวง/จังหวัด/องค์กร /หน่วยงาน**

**จัดทำแผนแม่บทและแผนปฏิบัติการส่งเสริมคุณธรรมระดับกระทรวง/จังหวัด/องค์กร/หน่วยงาน**

บูรณาการทำงานร่วมกับแผนอื่นๆและภาคส่วนต่างๆเชื่อมโยงกับแผนงานตามภารกิจของหน่วยงานและ

แผนปฏิบัติการป้องกันและปราบปรามการทุจริตและประมวลจริยธรรมข้าราชการพลเรือนตามบริบทของหน่วยงาน

**การขับเคลื่อน**

* เน้นสร้างมนุษย์ที่สมบูรณ์ สร้างความเข้มแข็งจากภายใน สร้างสังคมเกื้อกูลและแบ่งปันตามยุทธศาสตร์ชาติ ๒๐ ปีของรัฐบาล
* เน้นส่งเสริมคุณธรรม **พอเพียง วินัย สุจริต จิตอาสา** ในปี ๒๕๖๐
* ดำเนินการตามแผนแม่บทและแผนปฏิบัติการส่งเสริมคุณธรรมระดับกระทรวง/จังหวัด/**องค์กร หน่วยงาน**
* เน้นการส่งเสริมให้มีการจัดกิจกรรมเทิดทูนสถาบันชาติ ศาสนา และพระมหากษัตริย์
* เน้นการสนับสนุนให้มีการพัฒนาคุณธรรมจริยธรรมในหน่วยงาน ทั้งภาครัฐ ภาคเอกชน และภาคประชาชน
* เน้นการสร้างและขยายเครือข่ายชุมชน องค์กร หรือหน่วยงานให้มีคุณธรรมตามภารกิจ

**ติดตามผล**

* ติดตามประเมินผลแผนแม่บทส่งเสริมคุณธรรมระดับกระทรวง/จังหวัด/องค์กร หน่วยงาน
* ติดตามประเมินผลแผนปฏิบัติการส่งเสริมคุณธรรมระดับกระทรวง/จังหวัด/ องค์กร หน่วยงาน

**รายงานผล**

* รายงานผลการดำเนินงานตามแผนแม่บทและแผนปฏิบัติการส่งเสริมคุณธรรมระดับกระทรวง/จังหวัด/องค์กร หน่วยงาน
* รายละเอียดชุมชนคุณธรรม องค์กร/หน่วยงานคุณธรรมในสังกัด

**คณะอนุกรรมการกำกับติดตามการส่งเสริมคุณธรรมในสังคมไทย**

**คณะกรรมการส่งเสริมคุณธรรมแห่งชาติ**

**คณะรัฐมนตรี**

7

**ส่วนที่ ๓ กระบวนการสร้างชุมชน/องค์กร/หน่วยงานคุณธรรม**

**๓.๑ กระบวนการสร้างชุมชน/องค์กร/หน่วยงานคุณธรรม : ผลสัมฤทธิ์ของแผนแม่บทฯ**

จุดมุ่งหมายที่สำคัญของแผนแม่บทส่งเสริมคุณธรรมแห่งชาติฉบับที่ ๑ (พ.ศ. ๒๕๕๙ - ๒๕๖๔) นี้ คือการเสริมสร้างสังคมให้มีคุณธรรมความดี ซึ่งสังคมคุณธรรมก็คือสังคมที่ประกอบด้วยคนมีคุณธรรม ครอบครัวมีคุณธรรม องค์กรหน่วยงานมีคุณธรรม ชุมชนมีคุณธรรม ทุกภาคส่วนมีคุณธรรมในทุกระดับ สังคมนั้นย่อมเป็นสังคมที่มีคุณธรรมด้วย เนื่องจากความดีงามทั้งหลายที่เกิดขึ้นในสังคมไทย เกิดจากการที่คนครอบครัว องค์กร/หน่วยงาน ชุมชนและสังคม มีหลักธรรมทางศาสนาเป็นเครื่องยึดเหนี่ยวจิตใจ สามารถนำมาใช้ในชีวิตประจำวันได้อย่างมีความสุขดำรงชีวิตตามหลักปรัชญาของเศรษฐกิจพอเพียง และตามวิถีวัฒนธรรมและขนบธรรมเนียมประเพณีที่ดีงาม  
 มีความเอื้ออาทรซึ่งกันและกัน เป็นสังคมที่ดีงามและอยู่เย็นเป็นสุข เป็นสังคมแห่งความพอเพียงและสันติสุข ซึ่งการประเมินผลสำเร็จของชุมชนคุณธรรมและองค์กรหน่วยงานคุณธรรมจะมีตัวชี้วัดชุมชนและองค์กรหน่วยงานตามเกณฑ์มาตรฐานการประเมินชุมชนและองค์กรหน่วยงานคุณธรรมที่ชัดเจนในขั้นตอนของการประเมินผลสำเร็จ

ขั้นตอนการดำเนินงานเพื่อเสริมสร้าง “ชุมชนคุณธรรมต้นแบบ”ที่สามารถพึ่งพาตนเองได้   
โดยมีบ้าน/วัด/ศาสนสถาน โรงเรียน /ราชการหรือภาคประชารัฐร่วมกันดำเนินการ ดังนี้

(๑) ให้ทุกชุมชน สำรวจ ค้นหาอัตลักษณ์ของตนเองที่โดดเด่น ที่จะนำมาอนุรักษ์สืบสานให้ดำรงอยู่เป็นอัตลักษณ์ที่มีคุณค่าอันเกี่ยวเนื่องกับหลักธรรมทางศาสนา หลักปรัชญาของเศรษฐกิจพอเพียง   
และวิถีวัฒนธรรมโดยจัดทำเป็นแผนส่งเสริมพัฒนาชุมชนคุณธรรม

(๒) ให้ทุกชุมชน เห็นความสำคัญและประสานความร่วมมือใน ๓ ประสาน คือ “บวร” บ้านวัด/ศาสนสถาน โรงเรียน/ราชการ โดยมีวัด/ศาสนสถาน เป็นศูนย์รวมจิตใจและเป็นศูนย์กลางในการจัดกิจกรรมของชุมชน

(๓) ใช้ทฤษฎีการระเบิดจากข้างในชุมชน โดยให้คนในชุมชนมีความสมัครใจ และเข้าใจแก่นแท้ของการพัฒนาชุมชนภายใต้วิถีถิ่น วิถีไทยเพื่อสร้างชุมชนให้เข้มแข็งด้วยหลักธรรมทางศาสนา หลักปรัชญา  
ของเศรษฐกิจพอเพียง และวิถีวัฒนธรรมที่ดีงาม

(๔) สนับสนุนให้มีการขับเคลื่อนงานของชุมชนโดยใช้หลักการมีส่วนร่วมจากทุกภาคส่วนในพื้นที่ ในลักษณะที่ให้ “ร่วมคิด ร่วมทำ ร่วมรับประโยชน์”อย่างเป็นระบบ และให้ทุกภาคส่วนบูรณาการความร่วมมือ

(๕) ให้ชุมชนคุณธรรมนำทุนทางวัฒนธรรม ความหลากหลายทางทรัพยากรธรรมชาติและสิ่งแวดล้อมมาเสริมสร้างมูลค่าเพิ่มทางเศรษฐกิจให้แก่ชุมชน

(๖) ใช้กระบวนการคุ้มบ้านในการพัฒนา ให้เข้าถึงและใกล้ชิดชาวบ้านเพื่อให้การพัฒนาชุมชนเป็นไปอย่างมีประสิทธิภาพและส่งผลต่อการพัฒนาจิตใจของคนในชุมชนให้เกิดความเข้มแข็งอย่างยั่งยืน

(๗) มีการขยายภาคีเครือข่าย โดยใช้หลักการชุมชนแบบเครือญาติ และสร้างชุมชนคุณธรรมต้นแบบ (Best Practice) ให้การยกย่องเชิดชู พัฒนายกระดับให้เป็นตัวอย่างเพื่อเป็นแหล่งเรียนรู้ในพื้นที่

**๓.๒ องค์ประกอบของชุมชนคุณธรรม**

มีองค์ประกอบ ๒ ด้าน ดังนี้

**๑) ด้านคุณลักษณะข้อปฏิบัติหลักของชุมชนคุณธรรม มี ๓ ประการ** เป็นจิตสำนึกที่ระเบิดจากข้างในชุมชนจากหัวใจของคนในชุมชนเอง ซึ่งจะทำให้เกิดความยั่งยืน โดยจะต้องสืบค้นรากเหง้าที่แท้จริง  
ของชุมชน เติมเต็มในสิ่งที่ชุมชนขาด พัฒนาต่อยอด ส่งเสริมบ่มเพาะสร้างกระแส และจิตสำนึกให้เป็นชุมชนคุณธรรมในอุดมคติ โดยมีข้อปฏิบัติหลัก ๓ ประการ ดังนี้

๙

**๑.๑) ความศรัทธายึดมั่นในหลักธรรมทางศาสนาของทุกศาสนา** ซึ่งเป็นคุณธรรมสากลเป็นความดีที่พึงกระทำเพื่อประโยชน์สุขของส่วนรวมและผู้อื่น และเป็นความชั่วที่พึงละเว้นเพราะสร้างความเดือดร้อนให้ส่วนรวมและผู้อื่น โดยยึดหลักการทำดีเพื่อผลประโยชน์ของคนหมู่มากเป็นสำคัญ นอกจากนี้ คุณธรรมยังเป็นการคืน**ความเป็นมนุษย์ที่สมบูรณ์** มีความรักเกื้อกูลและแบ่งปัน คุณธรรมจึงเป็น   
**“ความมั่นคงในสิ่งที่ถูกต้องดีงาม”** ซึ่งประชาชนควรนำไปปฏิบัติ

สำหรับคุณธรรมที่เน้นส่งเสริมในปี ๒๕๖๐ คือ **พอเพียง วินัย สุจริต จิตอาสา** กล่าวคือ คนในชุมชนต้องมี**จิตอาสา**เพื่อส่วนรวม เข้ามาทำงานให้ชุมชนโดยไม่หวังผลตอบแทน ต้องมีความ**พอเพียง** ไม่โลภมาก เมื่อรวมตัวเป็นชุมชนแล้วต้องมี**วินัย**เคารพกฎเกณฑ์ของชุมชนนั้นๆ และข้อสำคัญ การอยู่ร่วมกันภายในชุมชน ต้องมีความ**สุจริต**ซื่อสัตย์ต่อกัน ซึ่งคนในชุมชนปฏิบัติตามหลักธรรมทางศาสนาแล้ว ผลที่ได้รับคือปัญหาต่างๆ ในชุมชนก็จะลดน้อยลงได้เพราะคนในชุมชนมีคุณธรรมเพิ่มขึ้น

**๑.๒) การน้อมนำหลักปรัชญาของเศรษฐกิจพอเพียงสู่การปฏิบัติ** เป็นการสอนให้รู้จัก  
การวางแผนชีวิตที่ถูกต้อง มีความพอประมาณ มีเหตุผล มีภูมิคุ้มกันรู้จักป้องกันเหตุอันไม่พึงประสงค์ที่จะเกิดขึ้น มีความรู้ และมีคุณธรรม มีงานทำ พึ่งพาตนเองได้ มีรายได้พอเพียง และมีความสุข

**๑.๓) การรักษาสืบสานประเพณีและวัฒนธรรม** เป็นอัตลักษณ์ของแต่ละชุมชน ซึ่งมีคุณค่า  
ที่บ่งบอกถึงวัฒนธรรมอันดีงามที่ต้องรักษาไว้เพื่ออนุชนรุ่นหลัง เป็นการมองสู่อนาคตอย่างยั่งยืน

**๒) ด้านกระบวนการบริหารจัดการชุมชนคุณธรรมแบบบูรณาการ** มีกระบวนการที่จะขับเคลื่อนชุมชนคุณธรรมเพื่อให้บรรลุเป้าหมายเป็นชุมชนคุณธรรมที่อยู่รอด-อยู่ร่วม-อยู่เย็นเป็นสุขร่วมกัน ซึ่งในการขับเคลื่อนให้ชุมชนประสบผลสำเร็จขึ้นอยู่กับปัจจัยความพร้อมของชุมชน คือ ชุมชนมีศักยภาพ มีเจตจำนงอันแน่วแน่ และมีโอกาสในการพัฒนา ซึ่งผลสำเร็จของการสร้างชุมชนคุณธรรมดังกล่าวอาจประเมินได้จากกระบวนการของการจัดกิจกรรม และกระบวนการพฤติกรรมของคนในชุมชนที่เปลี่ยนแปลงไป

**๓.๓ องค์ประกอบขององค์กร/หน่วยงานคุณธรรม**

องค์ประกอบขององค์กร/หน่วยงานคุณธรรม ถือเป็นกุญแจสำคัญขององค์กร/หน่วยงานที่ประสบความสำเร็จ ไม่ว่าจะเป็นองค์กรภาครัฐ ภาคเอกชน การเป็นองค์กรที่ดีนั้นจำเป็นต้องมีการเชื่อมโยงกับชุมชน และตอบแทนบางสิ่งคืนให้กับชุมชนหรือสังคม เช่น รับผิดชอบต่อสังคมโดยไม่ปล่อยน้ำเสียลงสู่แม่น้ำลำคลองจัดกิจกรรมการกุศลหรือจัดกิจกรรมทางศาสนา ฯลฯ ซึ่งกิจกรรมเหล่านี้นอกจากจะสร้างความประทับใจและภาพลักษณ์ที่ดีให้กับชุมชนแล้ว ยังทำให้บุคลากรในองค์กร/หน่วยงาน เกิดความภูมิใจที่ได้ทำความดีเพื่อชุมชน

ดังนั้นการเป็นองค์กร/หน่วยงานคุณธรรม จำเป็นต้องมีองค์ประกอบที่สำคัญ คือ ส่งเสริมและปฏิบัติตามข้อปฏิบัติหลัก ๓ ประการ ในการบริหารองค์กร ได้แก่ ยึดมั่นในศาสนา ดำรงชีวิตและบริหารองค์กรตามหลักปรัชญาของเศรษฐกิจพอเพียง และวิถีวัฒนธรรมไทย ใน ๔ ด้าน กล่าวคือ **ด้านองค์กร** มีการนำองค์กรอย่างมีคุณธรรม มีแผนส่งเสริมคุณธรรมสำหรับองค์กร ยึดหลักความคุ้มค่าในการใช้ทรัพยากรที่มีจำกัดให้เกิดประโยชน์สูงสุด **ด้านผู้ปฏิบัติงาน** เสริมสร้างสมาชิกภายในองค์กรให้มีคุณธรรมจริยธรรม ยึดมั่นในความถูกต้องดีงาม พอเพียง มีวินัย สุจริต จิตอาสา **ด้านสิ่งแวดล้อม** มีความรับผิดชอบต่อผลกระทบที่จะเกิดขึ้นต่อชุมชนโดยรอบและมีส่วนช่วยสนับสนุนชุมชนในข้อปฏิบัติหลัก ๓ ประการนั้น **ด้านผู้รับบริการและผู้มีส่วนได้ส่วนเสีย** ให้คำนึงถึงผลประโยชน์สูงสุดที่ผู้รับบริการหรือลูกค้าจะได้รับ ไม่เอารัดเอาเปรียบ มีการบริการต้อนรับด้วยความสุภาพอ่อนโยน ให้ผู้รับบริการมีความรู้สึกเป็นกันเอง ตลอดจนส่งเสริมให้ผู้รับบริการรักความเป็นไทย ร่วมอนุรักษ์วัฒนธรรมขนบธรรมเนียมประเพณีที่ดีงามของไทย

๑๐